stanford-oval/wikipedia huggingface dataset:
Song 2
רקע

לדברי גראהם קוקסון, "Song 2" נועד להיות שיר בדיחה על חברת התקליטים שלהם. דיימון אלברן הקליט סקיצה אקוסטית של השיר שהייתה איטית יותר, אך הציג את פזמון ה"Woo-hoo" הייחודי של השיר בצורת שריקה. לאחר מכן הציע קוקסון שיגבירו את המהירות ויבצעו את השיר בקול רם, כאשר קוקסון חיפש בכוונה צליל גיטרה חובבני. משם אמר קוקסון לאלברן לספר לחברת התקליטים שהם רוצים להוציא את השיר כסינגל כדי "לפוצץ את ראשי התוויות". להפתעת קוקסון, מנהלי התקליטים הגיבו בחיוב. כשנשאל אם ללהקה יש מושג לגבי הערעור המסחרי של השיר, השיב קוקסון, "פשוט חשבנו שזה קיצוני מדי".
הרצועה זכתה במקור לכינוי "Song 2" ככותרת עבודה שייצגה את משבצתה ברשימת הרצועות, אך השם נתקע עד היום. אורכו של השיר הוא שתי דקות ושתי שניות, ובו שני בתים, שני פזמונים ואת ההוק בו אלברן צועק "וו-הו!" כשהבאס המעוות נכנס. זה השיר השני באלבום של Blur שכותרתו היא כשם הלהקה, כמו גם Blur: The Best Of, והיה הסינגל השני שיצא מהאלבום הקודם.
כמה כותבים הצהירו כי השיר נועד להיות פרודיה על ז'אנר הגראנג', בעוד שאחרים טוענים כי מדובר בפרודיה על להיטי רדיו ותעשיית המוזיקה כשברקע מקהלת פאנק רוק.
ביקורת

בבריטניה, השיר "Song 2" נבנה על הצלחת הסינגל של בלר "Beetlebum" כדי להגיע למקום השני במצעדים. השיר היה פופולרי גם בתחנות רדיו בארצות הברית; כתוצאה מכך הוא הגיע למקום 55 במצעד שירי הרדיו, למספר 6 במצעד הרוק המודרני של בילבורד, והשיר נשאר במקום זה במשך 26 שבועות והגיע למקום ה-25 במצעד המיינסטרים של רוק טראקס. השיר הגיע גם למקום השני בתחנת הרדיו של טריפל J לשנת 1997 באוסטרליה. השיר אינו אופייני לסגנון הקודם של בלר, אשר היה יותר פופי. האינטרו של השיר נקרא "הרגע הטוב ביותר" של גראהם קוקסון. ב-NME, השיר "Song 2" דורג במקום השני ברשימת סוף השנה של 20 הסינגלים המובילים של 1997.
וידאו קליפ

הקליפ לשיר זה בוים על ידי סופי מולר, והוא כולל את הלהקה מנגנת בחדר קטן ומבודד כשמאחוריהם מגברים רועשים. במהלך הפזמון, עוצמת הרעש גורמת לחברי הלהקה לעוף ולהתנגש בקירות וברצפת החדר.
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  איסלנד | הפלייליסט | 3 |  |
|  אירופה | אירופה הוט 100 | 15 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הרדיו | 55 |  |
|  ארצות הברית | מצעד האירפליי האלטרנטיבי | 6 |  |
|  ארצות הברית | מצעד הרוק מיינסטרים | 25 |  |
|  הממלכה המאוחדת | מצעד הסינגלים הבריטי | 2 |  |
|  הממלכה המאוחדת | מצעד הרוק והמטאל הבריטי | 1 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 8 |  |
|  שוודיה | סוורייטופליסטן | 28 |  |
|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  צרפת | SNEP | 198 |  |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |   ‏‏‏  מצעדי סוף שנה (1997)>  |
| --- | --- | --- | --- |
|  אוסטרליה | מצעד הסינגלים האוסטרלי | 42 |  |
|  איסלנד | הפלייליסט | 54 |  |
|  הממלכה המאוחדת | מצעד הסינגלים הבריטי | 111 |  |
נתוני מכירות

| מדינה | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | פלטינה | 50,000 |
| הממלכה המאוחדת (BPI) | פלטינה | 600,000 |
הערות שוליים

↑  australian-charts.com - Blur - Song 2, australian-charts.com
↑  Blur - Chart history | Billboard, web.archive.org, ‏2018-06-30
↑  Rock On The Net: 1997 MTV Video Music Awards, www.rockonthenet.com
↑  History, BRIT Awards (באנגלית)
↑  Rocklist.net...UK BBC Radio Lists..., www.rocklistmusic.co.uk
↑  150 Best Tracks Of The Past 15 Years - NME, web.archive.org, ‏2017-11-06
1 2 3  Inside The Song with Graham Coxon from Blur - "Song 2", נבדק ב-2021-08-22
↑  Countdown | Hottest 100 Of All Time | triple j, www.abc.net.au, ‏2009-01-01
1 2  Woo hoo! 20 things you may not know about Blur’s ‘Song 2’, CBC Music
↑  Blur's "Song 2" Turns 20, Stereogum, ‏2017-02-10 (באנגלית)
↑  Woo-hoo! 20 Years Ago, Blur's 'Song 2' Became an Unlikely Sports Anthem, www.vice.com (באנגלית)
↑  NME.COM - Singles Archive - 10/1/98 - 10/1/98, web.archive.org, ‏2000-06-05
| --- | --- |
בקרת זהויות :  MusicBrainz release group: d012ca8c-f29e-3bf1-a32e-1ce3f7afeba0  MusicBrainz work: f68818c7-e564-3477-b0d8-f478e1081396
Øve os på hinanden

Øve os på hinanden (בעברית: נתאמן אחד על השני) הוא שיר שהוקלט על ידי הצמד הדני פיר ופלמה. השיר יצג את דנמרק באירוויזיון לשנת 2021.
באירוויזיון

המהדורה ה-65 של האירוויזיון התקיימה ברוטרדם שבהולנד והורכבה משני חצאי גמר, ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020 הוכרז כי דנמרק תופיע במחצית השנייה של חצי הגמר השני של התחרות. ב-20 במאי 2021, פיר ופלמה ביצעו את השיר בחצי הגמר השני של התחרות ולא הצליחו להעפיל לגמר.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  דנמרק | היטליסטן | 1 |  |
הערות שוליים

↑  "Denmark warms to Fyr & Flamme". Eurovision.tv. 6 במרץ 2021. נבדק ב-6 במרץ 2021. {{cite web}}:  (עזרה)
↑  "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}:  (עזרה)
↑  "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}:  (עזרה)
↑  Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}:  (עזרה)
אדריאן גומבוץ

אדריאן גומבוץ (בסלובנית: Adrian Gomboc; נולד ב-20 בינואר 1995) הוא ג'ודוקא סלובני המתחרה בקטגוריית המשקל עד 66 ק"ג, אלוף אירופה (2018) וסגן-אלוף אירופה (2017).
קריירה

בספטמבר 2014, גומבוץ זכה במדליה הראשונה שלו בתחרות מהסבב העולמי כשזכה במדליית ארד בגראנד פרי זאגרב.
באולימפיאדת ריו דה ז'ניירו 2016, גומבוץ סיים במקום החמישי. בקרב הראשון הוא ניצח באיפון את ואזה מרגוולשווילי הגיאורגי דקה ו-18 שניות מתחילת הקרב כשביצע תרגיל סודה-צוריקומי-גושי. בשמינית הגמר הוא ניצח באיפון את מת'יוס פוזנה הזמבי וברבע הגמר ניצח שוב באיפון את אנטואן בושאר הקנדי 51 שניות לסיום לאחר תרגיל סוטו-מקיקומי. בחצי הגמר הוא הפסיד בעונשים לפאביו באזילה האיטלקי ונשר לקרב על מדליית הארד אותו הפסיד באיפון לרישוד סובירוב האוזבקי.
באליפות אירופה 2016 שנערכה באותה השנה בקאזאן, הוא סיים במקום החמישי לאחר שהפסיד בקרב על מדליית הארד לארסן גלסטיאן הרוסי. עוד באותה השנה הוא זכה במדליית זהב בגראנד פרי בודפשט כשניצח בגמר את מסאיה אסארי היפני.
באליפות אירופה 2017 זכה במדליית הכסף כאשר בדרך ניצח ברבע הגמר את ברוך שמאילוב הישראלי, ניצח בחצי הגמר את ניג'אט שיחאליזדה האזרי והפסיד בגמר לגאורגי זנטראיה האוקראיני באיפון לאחר כשתי דקות. באליפות אירופה 2018 אשר נערכה בתל אביב גומבוץ זכה במדליית הזהב. ברבע הגמר ניצח את טל פליקר הישראלי, בחצי הגמר הוא ניצח את אורחן ספארוב האזרי ובגמר הוא ניצח באיפון את מתאו מדווס האיטלקי לאחר שביצע ריתוק.
במרץ 2018, הוא זכה במדליית זהב בגראנד פרי אגאדיר לאחר שניצח בגמר את ירלאן סריקזאנוב הקזחי בניקוד יוקו. בנובמבר אותה השנה הוא זכה במדליית זהב בגראנד פרי טשקנט.
באולימפיאדת טוקיו 2020, סיים גומבוץ במקום השביעי. לאחר שני ניצחונות בקרבות המוקדמים, הוא הפסיד ברבע הגמר לאן באול הדרום-קוריאני ונשר לקרבות בית הניחומים שם הפסיד באיפון לברוך שמאילוב הישראלי והודח.
פרסים

מקור:
אליפות אירופה:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

↑  פרופיל וסטטיסטיקות אודות הג'ודוקא באתר sports-reference.com
1 2  מידע על הג'ודוקא באתר JudoInside.
Slow Attack

"Slow Attack" הוא אלבום הסולו השלישי של הזמר הבריטי ברט אנדרסון שיצא ב-2 בנובמבר 2009.
אלבומו השלישי של אנדרסון, מהווה המשך לרוח אלבומיו הקודמים, יחד עם זאת שונה האלבום מאלבומו הקודם Wilderness ומתאפיין בעיבודים תזמורתיים. האלבום מהווה שיתוף פעולה חדש של אנדרסון עם המוזיקאי לאו אברהמס. במהדורה היפנית של האלבום, צורפה גרסת כיסוי לשירו של ג'ורג' האריסון "With You, Within You" שהוקלט במקור על ידי חברי להקת החיפושיות, ולשירו של פרינס "When Doves Cry".
כחלק ממסע קידום האלבום, העלה אנדרסון כמה משיריו בגרסאות גולמיות לאתר YouTube, וכן ראיון וסרטון לאתרו הרשמי.
שירי האלבום

Hymn
Wheatfields
The Hunted
Frozen Roads
Summer
Pretty Widows
The Swans
Ashes of Us
Scarecrows and Lilacs
Julian's Eyes
Leave me Sleeping
Years & Years (שיר)

"Years & Years" (בעברית: "שנים ושנים"; לעיתים מעוצב כ-"Years And Years") הוא סינגל של הזמר-יוצר האנגלי אולי מארס, אשר מופיע כסינגל השלישי של אלבום האולפן החמישי שלו, 24 Hrs. השיר יצא ב-9 בדצמבר 2016 בהוצאת חברת התקליטים אפיק רקורדס. השיר נכתב על ידי אולי מארס, ויין הקטור וסטיב מק, והופק על ידי סטיב מק.
נכון לספטמבר 2023, השיר הושמע למעלה מ-10 מיליון פעמים בספוטיפיי, ולמעלה מ-3.5 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 83 |  |
הערות שוליים

↑  Years & Years, 2016-11-11, ארכיון מ-2023-03-29, נבדק ב-2023-09-27
↑  Olly Murs - Years & Years (Official Video), ארכיון מ-2023-09-27, נבדק ב-2023-09-27
Stand Up (שיר של לודאקריס)

Stand Up הוא שיר של הראפר האמריקאי לודאקריס, שיצא לאור כסינגל הרשמי השני מתוך אלבום האולפן הרביעי שלו, Chicken-n-Beer. זה שירו הראשון שהגיע למקום הראשון במצעד בילבורד הוט 100, בהפקתו של קניה וסט והפקה נוספת של לודאקריס עצמו.
השיר הגיע לראש מצעד בילבורד הוט 100 בשבוע של 6 בדצמבר 2003, והגיע גם לצמרת מצעד שירי ה-R&B/היפ-הופ למשך ארבעה שבועות, ובכך היה לשירו הראשון של הראפר במקום הראשון בשני המצעדים בהתאמה. השיר בילה סך של 28 שבועות בהוט 100. לודאקריס זכה במועמדות לפרס גראמי בקטגוריית "ביצוע סולו הראפ הטוב ביותר" עבור השיר.
השיר הופיע בפרסומת של מרצדס-בנץ A-קלאס סדן בשנת 2019, שהופיעה במהלך הסופרבול LIII ב-3 בפברואר 2019. הפרסומת כללה את לודאקריס עצמו מבצע את השיר באופרה, וגם את וייל אי. קויוטי ורוד ראנר ולשחרר את ווילי.
וידאו קליפ

לשיר נוצר וידאו קליפ מוזיקלי בבימויו של דייב מאיירס. בקליפ לודאקריס מראפרפ במועדון לילה לרקע אלמנטים מוזרים שונים, כמו בקבוק בירה ענק, ממנו הוא שותה, נעלי ספורט ענקיות שהוא נועל מאוחר יותר, נכים על כיסאות גלגלים רוקדים, לודה ואישה נוספת כפעוטים, ועוד, כשהסצנות רומזות בעיקר על מילות השיר. צ'ינגי, קאט ויליאמס, 2 צ'יינז, סקוטר בראון, קניה וסט (מפיק השיר), טיירה בנקס ולורן לונדון ביצעו הופעות קמע בקליפ.
מיקומי שיא

|   ‏‏‏  מצעדים ודירוגים (2003–04)> מדינה |   ‏‏‏  מצעדים ודירוגים (2003–04)> מצעד |   ‏‏‏  מצעדים ודירוגים (2003–04)> מיקום שיא |   ‏‏‏  מצעדים ודירוגים (2003–04)>  |
| --- | --- | --- | --- |
|  אוסטריה | Ö3 אוסטריה טופ 40‏ | 63 |  |
|  אוסטרליה | מצעד הסינגלים האוסטרלי | 30 |  |
|  איטליה | מצעד הסינגלים האיטלקי | 19 |  |
|  אירלנד | מצעד הסינגלים האירי | 43 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ הופ | 1 |  |
|  ארצות הברית | מצעד שירי הראפ | 1 |  |
|  ארצות הברית | מצעד 40 שירי המיינסטרים | 9 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 56 |  |
|  הממלכה המאוחדת | מצעד הסינגלים הבריטי | 14 |  |
|  ניו זילנד | המצעד הניו זילנדי הרשמי | 13 |  |
|  סקוטלנד | מצעד הסינגלים הסקוטי | 28 |  |
|  שווייץ | המצעד השווייצרי | 22 |  |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |   ‏‏‏  מצעדי סוף שנה (2003)>  |
| --- | --- | --- | --- |
|  ארצות הברית | בילבורד הוט 100 | 51 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ארצות הברית | בילבורד הוט 100 | 45 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ארצות הברית | בילבורד הוט 100 | 87 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
הערות שוליים

↑  "- YouTube". YouTube.
| --- | --- |
בקרת זהויות :  MusicBrainz release group: efa90272-2fed-485c-8142-25600d04b1d4  MusicBrainz work: 3f726829-9cf1-462d-9c93-3a9db0ee8a42
Pride Is the Devil

| --- | --- |
 שיר בביצוע ג'יי קול בהשתתפות ליל בייבי
 מתוך האלבום The Off-Season
 יצא לאור:  14 במאי 2021
 שפה:  אנגלית
 אורך:  3:38
 חברת תקליטים:  דרימוויל • רוק ניישן • אינטרסקופ
 כתיבה:  ג'רמיין קול, דומיניק ג'ונס
 הפקה:  טי-מינוס
 
"Pride Is the Devil" הוא שיר של הראפר האמריקאי ג'יי קול, בהשתתפות הראפר האמריקאי ליל בייבי, מתוך אלבום האולפן השישי של קול, The Off-Season, שיצא לאור ב-14 במאי 2021, על ידי חברות התקליטים דרימוויל רקורדס, רוק ניישן ואינטרסקופ רקורדס.
השיר קיבל מועמדות בטקס פרסי גראמי ה-64 בקטגוריה ביצוע הראפ המלודי הטוב ביותר.
רקע והפקה

השיר הופק על ידי טי-מינוס ומכיל דגימה של השיר "Can't Decide" של הראפר אמינה, מתוך אלבומו Limbo משנת 2020, שהופק אף הוא על ידי טי-מינוס. זהו שיתוף הפעולה הראשון בין קול וליל בייבי, לאחר שהשניים נצפו יחד בשנת 2019 בסשן ההקלטות של דרימוויל רקורדס לאלבום האוסף של הלייבל, Revenge of the Dreamers III.
ביקורות

ברנדון יו מוראייטי אמר כי האירוח של ליל בייבי היה בולט בשיר. קרל למאר מבילבורד הזכיר את השתתפותו של ליל בייבי ב-"Wants and Needs" של דרייק וב-"Pride Is the Devil" ב-2021 ואמר כי הוא "צף בשתי הרצועות, ובעיקר באחרונה, שם ביסס את מעמדו כאחד מכוכבי הראפ הבולטים ביותר". מגזין Complex דירג את השיר במקום ה-21 ברשימת ״50 השירים הטובים ביותר לשנת 2021 (עד כה)״.
הצלחה מסחרית

בשבוע הראשון לצאתו, הגיע השיר היישר אל המקום השביעי במצעד הבילבורד הוט 100, לצד שלוש רצועות נוספות מהאלבום, ובכך הפך קול לאמן השלישי בהיסטוריה שהכניס ארבעה שירים היישר אל העשירייה הפותחת.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי ה-R&B/היפ-הופ | 5 |  |
|  הממלכה המאוחדת | מצעד הסינגלים הבריטי | 15 |  |
|  ניו זילנד | המצעד הניו זילנדי הרשמי | 8 |  |
|  קנדה | קנדה הוט 100 | 10 |  |
|  שוודיה | סוורייטופליסטן | 59 |  |
הערות שוליים

↑  Skinner, Tom (13 במאי 2021). "J. Cole reveals tracklist and producers for new album 'The Off-Season'". NME. נבדק ב-15 במאי 2021. {{cite web}}:  (עזרה)
↑  "Here's Why J. Cole & Lil Baby's "Pride Is The Devil" Sounds Like Aminé's "Can't Decide"". Genius.
↑  "🥶🌎💧🔊 #ROTD3 #Dreamville 📷 @feltonamus". Instagram. 22 בינואר 2019. נבדק ב-23 בינואר 2019. {{cite web}}:  (עזרה)
↑  Yu, Brandon (14 במאי 2021). "J. Cole Is Very Much on His Game in 'The Off-Season': Album Review". Variety. נבדק ב-15 במאי 2021. {{cite web}}:  (עזרה)
↑  Lammare, Carl (14 במאי 2021). "Eight Takeaways From J. Cole's New Album 'The Off-Season'". Billboard. נבדק ב-16 במאי 2021. {{cite web}}:  (עזרה)
↑  The Best Songs of 2021 (So Far), Complex (באנגלית)
↑  Blake, Cole (24 במאי 2021). "J. Cole Lands 4 Of Top 5 Spots On Billboard's Most-Streamed Songs This Week". HotNewHipHop. נבדק ב-24 במאי 2021. {{cite web}}:  (עזרה)
| ליל בייבי |
| --- | --- | --- |
| אלבומי אולפן | Harder Than Ever • My Turn • It's Only Me |  |
| אלבומים משותפים | The Voice of the Heroes (עם ליל דורק) |  |
| מיקסטייפים | Drip Harder (עם גאנה) • Street Gossip |  |
| סינגלים | "Yes Indeed" • "Drip Too Hard" • "The Bigger Picture" • "On Me" • "Do We Have a Problem?‎" • "Bussin" |  |
| השתתפות בסינגלים | "Highest in the Room (Remix)" • "Why Do You Lie to Me" • "For the Night" • "Hurricane" • "Girls Want Girls" • "2step" • "Staying Alive" |  |
| שירים אחרים | "Wants and Needs" • "Pride Is the Devil" |  |
NGC 4660

| --- | --- |
NGC 4660 בתמונה של טלסקופ החלל האבל
NGC 4660 בתמונה של טלסקופ החלל האבל
 נתוני תצפית
 קבוצת כוכבים:  בתולה
 מגלה:  ויליאם הרשל
 תאריך גילוי:  15 במרץ 1784
 סוג:  גלקסיה אליפטית
 בהירות נראית:  11.02
 סיווג מורפולוגי:  E5
 עלייה ישרה:  12ʰ 44ᵐ 32.0ˢ
 נטייה:  ‏25.7″ ‏11′ ‏11°‏+
 מאפיינים פיזיים
 בהירות מוחלטת:  19.95-
 מרחק:  50,800,000  שנות אור 15,575,177.83  פארסק
 קוטר:  32,480 שנות אור
 מסה:  ‎4.5×1010‎‏ ☉M
 הסחה לאדום:  1,083 ק"מ/שנייה 0.003612  z
NGC 4660 היא גלקסיה אליפטית בקבוצת הכוכבים בתולה, הנמצאת במרחק של כ-50 מיליון שנות אור ממערכת השמש ושייכת לצביר הבתולה.
היסטוריה

לגלקסיה בהירות נראית מדרגה 11.02 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.71, כשהיא מתוארת רק כקטנה. בנו, ג'ון הרשל, צפה בה גם כן, אך לא זיהה אותה עם הערפילית שמצא אביו, והכניס אותה לקטלוג הערפיליות שפרסם בשנת 1833 תחת הציון 1417, כאשר הוא מייחס את הגילוי לעצמו ומתאר אותה כבהירה מאוד, קטנה ומרכזה מתבהר בחדות ובהרבה עד לבהירות של כוכב. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3193 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4660, כאשר היא מתוארת כבהירה מאוד, קטנה ומרכזה מתבהר בחדות ובהרבה עד ליצירת גרעין מובחן.
תצפית

הגלקסיה נמצאת בחלקו המזרחי של צביר הבתולה, כ-1.15 מעלות מצפון-מזרח לכוכב ρ בבתולה וכ-4.3 מעלות ממערב לכוכב וינדמיאטריקס. כ-0.4 מעלה מצפון-מערב לה נמצאת M60, כ-0.75 מעלה מצפון-מערב לה נמצאת M59, זוג הגלקסיות NGC 4567 ו-NGC 4568 נמצאות כ-2 מעלות ממערב לה, NGC 4608 ו-NGC 4596 נמצאות בהתאמה כמעלה ושליש וכמעלה וחצי מדרום-מערב לה, כ-2 מעלות ממזרח לה נמצאות NGC 4754 ו-NGC 4762 וכ-2.8 מעלות מדרום-דרום-מזרח לה נמצאת NGC 4698, כולן גלקסיות השייכות גם כן לצביר הבתולה.
תכונות

אורכה הזוויתי של NGC 4660 הוא כ-2.2 דקות קשת, שממרחקה שקול לקוטר של מעט יותר מ-30,000 שנות אור, כשליש מהקוטר של שביל החלב. מסתה מוערכת בכ-‎4.5×1010‎ מסות שמש, כ-8 אחוזים ממסת שביל החלב, כאשר כ-70% ממנה או כ-‎3.2×1010‎ מסות שמש, היא מסת הכוכבים שבגלקסיה. בנוסף יש בה גם כמות קטנה יחסית של מימן אטומי, שכמותו מוערכת בפחות מ-‎7.6×106‎ מסות שמש ומימן מולקולרי שכמותו מוערכת בפחות מ-‎1.5×107‎ מסות שמש, כך שבסך הכל כמות המימן החופשי בגלקסיה היא לכל היותר כחצי אלפית ממסתה. כתוצאה מהמחסור במימן, קצב יצירת הכוכבים החדשים בגלקסיה נמוך מאוד ומוערך בפחות ממאית מסת שמש בשנה או במסת שמש בכ-110 שנים, ובהתאם לכך אוכלוסיית הכוכבים בגלקסיה זקנה עם גיל ממוצע של כ-13.7 מיליארד שנים ומתכתיות נמוכה יחסית של כ-70% מהמתכתיות של השמש. נראה שבמרכזה של NGC 4660 נמצא חור שחור על-מסיבי עם מסה של כ-‎8×108‎ מסות שמש. בשנת 2016 התגלה מעין פס צר וארוך של כוכבים ותווך בין-כוכבי שיוצא מהגלקסיה בכיוון צפון-מערב ומגיע לאורך זוויתי של כ-12 דקות קשת, השקולות לאורך של כ-170,700 שנות אור. ככל הנראה זהו שריד של מפגש עם גלקסיה אחרת לפני 2-1 מיליארד שנים, אבל ייתכן שזהו תוצר של אינטראקציה בין NGC 4660 ובין גלקסיית לוויין ננסית שמקיפה אותה ומאבדת חומר בגלל כוחות הגאות ש-NGC 4660 מפעילה עליה.
הערות שוליים

1 2 3  J. Dabringhausen & M. Fellhauer: An extensive catalogue of early-type galaxies in the nearby Universe, Monthly Notices of the Royal Astronomical Society, Vol. 460, Iss. 4, p. 4492 (2016)
1 2 3  NED: NGC 4660
1 2 3  A. Amblard, L. Riguccini, P. Temi, S. Im, M. Fanelli & P. Serra: Star Formation Bimodality in Early-type Galaxies, The Astrophysical Journal, Vol. 783, Iss. 2, article id. 135, p. 18 (2014)
↑  W. Herschel: Catalogue of One Thousand new Nebuae and Clusters of Stars, Philosophical Transactions of the Royal Society of London, vol. 76, p. 475 (1786)
↑  J. F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123, p. 432 (1833)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p. 131 (1888)
↑  G. Gavazzi, G. Consolandi, S. Pedraglio, M. Fossati, M. Fumagalli & A. Boselli: Hα imaging observations of early-type galaxies from the ATLAS3D survey, Astronomy & Astrophysics, Vol. 611, id. A28, p. 14 (2018)
↑  R. Pechetti, A. Seth, M. Cappellari, R. McDermid, M. den Brok, S. Mieske & J. Strader: Detection of Enhanced Central Mass-to-light Ratios in Low-mass Early-type Galaxies:Evidence for Black Holes?, The Astrophysical Journal, Vol. 850, Iss. 1, article id. 15, p. 13 (2017)
↑  S. N. Kemp, C. Martinez-Robles, R. A. Marquez-Lugo, D. Zepeda-Garcia, R. Franco-Hernandez, A. Nigoche-Netro, G. Ramos-Larios, S. G. Navarro & L. J. Corral: The Tidal Filament of NGC 4660, The Astrophysical Journal, Vol. 830, Iss. 2, article id. 66, p. 6, 9 (2016)
Tropicos

| --- | --- |
 סוג:  מסד נתונים מקוון 
 בעלות:  Missouri Botanical Garden 
 www.tropicos.org
 
Tropicos (בתרגום חופשי: טרופיקוס) הוא מאגר נתונים בוטני מקוון המכיל מידע טקסונומי על צמחים, בעיקר במרכז ודרום אמריקה, ומתוחזק על ידי הגן הבוטני במיזורי מעל 25 שנים. המאגר מכיל נתונים טקסונומיים וביבליוגרפיים על יותר מ-4.2 מיליון דגימות עשבוניות. וכן, הוא מכיל נתונים על למעלה מ 49,000 פרסומים מדעיים. כמו כן, מאגר זה מוצע באנגלית, צרפתית וספרדית, והנתונים הישנים ביותר במאגר הם משנת 1703.
You Can't Read this Book

| --- | --- |

 מידע כללי
 מאת:  ניק כהן 
 שפת המקור:  אנגלית
 סוגה:  אקטואליה, פולמוס, עיון 
 הוצאה
 הוצאה:  Fourth Estate, הרפר קולינס 
 תאריך הוצאה:  2012 
 קישורים חיצוניים
 מסת"ב:  978-0-00-730890-3
 
You Can't Read This Book: Censorship in an Age of Freedom הוא ספר עיון מ-2012 שנכתב על ידי העיתונאי הבריטי, ניק כהן. הספר עוסק בצנזורה המודרנית, חוקי הכוח הפלוטוקרטים ופרטיות, וחופש הביטוי.
בספר נטען כי הגישה הבלתי-מוגבלת למידע מקוון ולמדיות החברתית עשויה לזרז את נפילתם של הדיקטטורים. עם זאת, נטען גם שהאנושות אינה נמצאת בעידן חופשי חסר תקדים. בספר גם נקבע כי האנושות נתונה בידי מבנים מהדקים שמסתכלים תמיד על מה שאנו אומרים, חושבים או עושים. לדברי כהן, חוקי הפרטיות (אנ') מאפשרים לעשירים לצנזר את העיתונות החופשית, והמחאה נגד הצנזורה גורמת לדיכוי הקולות של המתנגדים בשל "ההמולה שמברכת את האינטרנט כגואל הדמוקרטיה". עוד נטען כי אף על פי שהאנושות נראית יותר מושכלת מאי פעם, אם האנושות כל כך רוצה לשמור על חופש הביטוי, היא לא צריכה להתעלם מההיסטוריה שלה.
ביקורות

אפיגרף (אנ') הספר מוקדש לכריסטופר היצ'נס:
יש עימות כולל בין המוח האירוני למילולי: בין כל סוג של קומיסר ואינקוויזיטור וביורוקרט לבין מי שיודע כי לא משנה מה תפקידם של הכוחות החברתיים והפוליטיים, [כל] רעיון ו[כל] ספר צריך להיות מנוסח [היטב] וכתוב על ידי יחידים.
המקור באנגלית
There is an all-out confrontation between the ironic and the literal mind: between every kind of commissar and inquisitor and bureaucrat and those who know that, whatever the role of social and political forces, idea and books have to be formulated and written by individuals.
הסופר הבריטי, חניף קוריישי, נתן ביקורת על הספר, וכתב כי האימה בידיעת האמת והרצון לבורות, היא תשוקה אנושית מרכזית: "אנשים לא רוצים לשמוע את עצמם, שלא לדבר על אף אחד אחר. האמת יכולה להיות כל כך מטרידה שכל שקר [אחר] עדיף. לכן, האפשרות של הסתכלות אחרת על הדברים נשללת על ידי מערכות פוליטיות, תאגידים, רשויות, בנקים, הורים ושוחרי כוח מכל הסוגים."
העיתונאי האמריקאי, רוברט בראדלי, כתב באתר החדשות האמריקאי, "הפינגטון פוסט", כי הנקודה המעניינת ביותר היא ש-"ברגע שאתה נכנס למקום עבודתך, אתה כבר לא מתגורר בתוך דמוקרטיה נשלטת, אלא משועבד לדיקטטורה שיטתית שאומרת לך מתי לאכול, איפה להשתין ואיזה בגדים ללבוש. אוי ואם אתה מעז לשרוק על 'הנוהגים העסקיים' שלך! סיעת המשטרה החשאית, המכונה באהבה 'משאבי אנוש', תביא אותך לארוז חפצים, לפיטורים ולהישבר מהר יותר מאשר שהמאבטח הסובל מעודף משקל יוכל לזרוק את 'התחת הלא-שגרתי' שלך מחוץ לבניין!". החל מהמקרה של האקטביסטית ההולנדית, אייאן חירסי עלי, כהן הציג סקירה של סוגיות הצנזורה, והגיב על תקריות חשובות רבות, ביניהן גם, פרשת קריקטורות מוחמד, סיימון סינג, ג'וליאן אסאנג', חוקי לשון הרע, וכמו כן צורות חדשות של כושר ההמצאה, בכל הנוגע לאמירת אמת, כגון טוויטר. הסופר הבריטי, חניף קוריישי, כתב כי "[ה]טיעונים שכהן מתאר בצורה כה חיה הם הכרחיים וחשובים לשמוע, וכך גם העובדה שהמתח בין דיכוי לחופש לעולם לא יסתיים. זה לא כאילו יום אחד הכל יסתדר. מה שמכריע הוא שהריב אינו סגור; ולראות כי סיום מריבות הוא הגורם לאידאולוגיות חסרות חיים: הן מתנהגות כאילו רק תפיסה אחת של העולם אפשרית, כאילו ניתן להרוג את הדמיון, ושגרסאות אחרות של המציאות לא יתקבלו על הדעת."
ראו גם

חופש אקדמי
חופש העיתונות
חופש הביטוי
חירות המחשבה